1. pielikums Informatīvajam ziņojumam par Kohēzijas politikas ES fondu, Atveseļošanas fonda, 
                                                                      EEZ, Norvēģijas un Šveices grantu investīciju ieviešanu Latvijā	
Konstatēto neatbilstoši veikto izdevumu (NVI) atgūšanas[footnoteRef:1] progress un auditu aktualitātes iepriekšējo ES fondu plānošanas periodu ietvaros. [1:  1) Saskaņā ar MK 2010.gada 10.augusta noteikumiem Nr. 740 “Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” (MK noteikumi Nr. 740) (attiecībā uz 2007.-2013. gada plānošanas periodu);
2) Saskaņā ar MK 2015. gada 8. septembra noteikumiem Nr. 517 "Kārtība, kādā ziņo par konstatētajām neatbilstībām un atgūst neatbilstoši veiktos izdevumus Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā" (MK noteikumi Nr. 517) (attiecībā uz 2014.-2020.gada plānošanas periodu) informācija par konstatētajiem NVI jāiekļauj ES fondu informatīvajā ziņojumā.
3) Saskaņā ar MK 2023. gada 19. decembra noteikumu Nr. 802 “Neatbilstību konstatēšanas un neatbilstoši veikto izdevumu atgūšanas kārtība Eiropas Savienības fondu īstenošanā 2021.–2027. gada plānošanas periodā” anotāciju, 2021.-2027.gada plānošanas periodā konstatēto neatbilstību informācija tiek iekļauta FM Krāpšanas apkarošanas koordinācijas dienesta (AFCOS) ikgadējā informatīvajā ziņojumā MK par veiktajiem krāpšanas apkarošanas pasākumiem un konstatētajiem NVI. Pēdējais AFCOS ziņojums par 2005.gadu pieejams Tiesību aktu portālā, TAP ID 26-TA-320: https://tapportals.mk.gov.lv/legal_acts/81f9cf35-a492-4732-bc43-f1fd61ad592f#] 

Atbilstoši praksei, MK lemj par neatbilstoši veiktajiem izdevumiem gadījumos, kad  attiecīgos izdevumus nav bijis iespējams atgūt vispārējā kārtībā. 
Vienlaikus jāņem vērā, ka šie gadījumi ir nodalāmi divās kategorijās:
1. kas saistīti ar informācijas sniegšanu MK par aktuālajiem procesiem tiesvedību ietvaros;
2. kas saistīti ar konkrētu izdevumu segšanas nepieciešamību no valsts budžeta līdzekļiem. 
Attiecīgi otrajā gadījumā risinājums tiek virzīts atsevišķu MK lēmumu veidā, pārējos gadījumos faktiski ir MK informēšana par aktuālo progresu šādu gadījumu ietvaros, tas ir, apkopojot faktisko informāciju par tiesvedību. Attiecīgi  šādos, ar progresa informācijas sniegšanu saistītos gadījumos, nav nepieciešams atsevišķi lemt par papildus valsts budžeta finansējumu. Informācija par šādiem gadījumiem tiek atspoguļota informatīvajā ziņojumā kā aktuālā progresa informācija, ko MK pieņem zināšanai kopumā, apstiprinot konkrēto iesniegto informatīvo ziņojumu.  
1. Neatbilstoši veikto izdevumu atgūšana par ES fondu 2007. – 2013. gada plānošanas perioda investīcijām
ES fondu 2007. – 2013. gada plānošanas perioda ieviešanas attiecināmības periods beidzās 2015. gada 31. decembrī. Pēdējie projektu attiecināmie izdevumi iesniegti EK 2017. gada martā. Ievērojot piecu gadu pēcuzraudzības perioda termiņu, projektu pēcuzraudzības periods noslēdzās 2022. gada 1. ceturksnī. Vienlaikus projektos, ja attiecināms, jāievēro horizontālās komercdarbības atbalsta tiesību normas.  
Nacionāli atbalsta sniedzējas iestādes turpina NVI atgūšanu 23 projektos par vēl neatgūtiem 12,5 milj. euro. Atgūšanas process galvenokārt ir saistīts ar: (1) tiesībsargājošo iestāžu procesiem, (2) maksātnespējas procesiem un (3) atbalsta sniedzēja un finansējuma saņēmēja saskaņotajiem atmaksas grafikiem.     
Saskaņā ar Nodarbinātības valsts aģentūras (NVA) kā ES fondu 2007. – 2013. gada plānošanas perioda sadarbības iestādes un līgumslēdzēja iestādes, kā arī LM kā atbildīgās iestādes[footnoteRef:2] informāciju, projektā Nr. 1DP/1.4.1.2.4/11/APIA/NVA/022 “Jūrmalas Diabēta biedrības dienas centrs sociālās rehabilitācijas pakalpojumu sniegšanai pirmspensijas un pensijas vecuma personām” (turpmāk - projekts) ir konstatēts, ka NVI 39 142,86 euro (Eiropas Sociālais fonds (ESF)) objektīvi nav iespējams atgūt -  Jūrmalas Diabēta biedrības darbība izbeigta un  izslēgta no Biedrību un nodibinājumu reģistra. Tādejādi, ievērojot, ka vairs nepastāv subjekts no kā piedzīt NVI, nav citu risinājumu un atbilstoši neatbilstību MK noteikumiem[footnoteRef:3] attiecīgi  lieta slēdzama, pēc būtības fiksējot iepriekš veiktos valsts budžeta izdevumus kā neatgūstamus (nerodas jauni valsts budžeta izdevumi), pamatojoties uz zemāk aprakstītajiem faktiem:  [2:  Saskaņā ar MK 2007.gada 26.jūnija noteikumiem Nr.419 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu" 2.1.6.apakšpunktu un 2.2.4.apakšpunktu.]  [3:  MK noteikumi Nr. 740.] 

1) NVA 2013. gada 22. janvārī neapstiprināja iesniegto maksājuma pieprasījumu, jo finansējuma saņēmējs (FS) Jūrmalas diabēta biedrība nebija pievienojis visus pamatojošos dokumentus.
2) 2013. gada 7. februārī NVA veica uzraudzības vizīti projekta īstenošanas vietā, kuras laikā netika gūta pārliecība par projekta īstenošanu atbilstoši plānotajam. 
3) 2013. gada 4. martā un 18. martā NVA veica ārkārtas pārbaudi projekta īstenošanas vietā, konstatējot būtiskus trūkumus projekta īstenošanā, kurā nevarēja pārliecināties par faktisku mērķa grupas iesaisti projektā un atbilstību projekta aktivitāti regulējošiem MK noteikumiem[footnoteRef:4]. [4:  MK 2011. gada 12. aprīļa noteikumi Nr. 292 "Noteikumi par darbības programmas "Cilvēkresursi un nodarbinātība" papildinājuma 1.4.1.2.4.apakšaktivitātes "Sociālās rehabilitācijas un institūcijām alternatīvu sociālās aprūpes pakalpojumu attīstība reģionos" otrās kārtas otro apakškārtu". https://likumi.lv/ta/id/229373 ] 

4) 2013. gada 12 .aprīlī NVA nosūtīja vēstuli FS par neizmantotā avansa 27 400,00 LVL (39 142,86 euro) atgriešanu, ierosinot izbeigt līgumattiecības pirms termiņa. 
5) Ņemot vērā, ka FS avansa atmaksu neveica noteiktajā termiņā līdz 2013. gada 1. maijam, NVA 2013. gada 7. maijā lūdza Valsts policiju izvērtēt, vai projekta īstenošanā nav konstatējamas noziedzīgā nodarījuma - krāpšanas vai citu noziedzīgu nodarījumu pazīmes.
6) 2013. gada 21. jūnijā Valsts policija pieņēma lēmumu par kriminālprocesa uzsākšanu pēc Krimināllikuma 177. panta trešās daļas – par iespējamu noziedzīgu nodarījumu.
7) 2013. gada 28. maijā NVA nosūtīja paziņojumu FS par līgumsaistību vienpusēju izbeigšanu, pieprasot atmaksāt visu ESF finansējumu 27 400,00 LVL (39 142,86 euro).
8) Ņemot vērā, ka FS noteiktajā termiņā labprātīgi neatmaksāja izmaksāto ESF finansējumu, NVA 2013. gada 31. jūlijā iesniedza prasības pieteikumu Jūrmalas pilsētas tiesā par izmaksātā ESF 27 400,00 LVL (39 142,86 euro) un līgumsoda piedziņu. 
9) Ar Jūrmalas pilsētas tiesas 2014. gada 28. janvāra spriedumu NVA prasība pret FS apmierināta daļēji un FS uzdots atmaksāt NVA kopā 38 991,39[footnoteRef:5] euro (prasība par līgumsoda 1 715,41 euro piedziņu noraidīta). [5:  Summas atšķirība skaidrojama ar valūtas konvertācijas niansēm. Neatbilstību sistēmā reģistrētā summa aprēķināta, piemērojot ECB kursu uz 30.04.2013 (0,7000), attiecīgi 27 400 LVL = 39 142,86 EUR. Spriedumā noteiktā atmaksājamā summa noteikta pēc kursa 0,702804 un to veido atmaksājamās avansa summa 27 400 LVL kopā ar lietas izskatīšanas izdevumiem 3,30 LVL (ar lietas izskatīšanu saistītie izdevumi) = 27 403,30 LVL.] 

10) Pamatojoties uz minēto spriedumu, Jūrmalas pilsētas tiesa 2014. gada 14. maijā izdeva izpildu rakstu, kas 2014. gada 4. jūnijā nodots izpildei zvērinātam tiesu izpildītājam.
11) Ar Rīgas apgabaltiesas Krimināllietu kolēģijas 2017. gada 21. septembra notiesājošu spriedumu, FS biedrības vadītāja atzīta par vainīgu krāpšanā[footnoteRef:6] un notiesāta nosacīti ar pārbaudes laiku uz diviem gadiem. Civillietas ietvaros, saskaņā ar tiesu izpildītāja sniegto informāciju, līdzekļi nav atgūti. [6:  Pēc Krimināllikuma 177.panta trešās daļas] 

12) 2021. gada 5. martā izpildu raksts atgriezts NVA bez izpildes sakarā ar to, ka parādniekam nav mantas un ienākumu, uz kuriem var vērst piedziņu.
13) 2022. gada 1. novembrī izpildu raksts iesniegts izpildei zvērinātam tiesu izpildītājam.
14) Saskaņā ar Latvijas Republikas Uzņēmumu reģistra valsts notāra 2025. gada 10. decembra lēmumu Jūrmalas Diabēta biedrības darbība izbeigta.
15) Atbilstoši publiski pieejamajai informācijai[footnoteRef:7] likvidācijā ieinteresētās personas tika aicinātas trīs mēnešu laikā pēc paziņojuma publicēšanas dienas[footnoteRef:8] iesniegt pieteikumu par likvidatora iecelšanu, t.i., līdz 2026. gada 8. maijam. [7:  Publikācija “Latvijas Vēstnesis” https://www.vestnesis.lv/op/2026/27.KM5]  [8:  2026.gada 9.februāris] 

16) Atbilstoši Uzņēmumu reģistra publiski pieejamajai informācijai[footnoteRef:9] minētajā termiņā pieteikums par likvidatora iecelšanu nav iesniegts. Līdz ar to likvidācijas process nav uzsākts un Jūrmalas Diabēta biedrības darbība uzskatāma par izbeigtu. [9:  Latvijas Republikas Uzņēmumu reģistrs - https://info.ur.gov.lv/?#/legal-entity/40008039816] 


2. Neatbilstoši veikto izdevumu atgūšana par ES fondu 2014. – 2020. gada plānošanas perioda investīcijām
ES fondu 2014. – 2020. gada plānošanas perioda attiecināmības periods beidzās 2023. gada 31. decembrī. EK iesniegti pēdējie apstiprinātie projektu attiecināmie izdevumi 2025. gada 28. jūlijā, attiecīgi projektu pēcuzraudzības periods noslēgsies 2030. gada 2.ceturksnī. Vienlaikus projektos, ja attiecināms, jāievēro horizontālās komercdarbības atbalsta tiesību normas.  
 	ES fondu 2014. – 2020. gada plānošanas perioda attiecināmības periodā[footnoteRef:10] CFLA ES fondu projektos pieņēma lēmumus par NVI 86 milj. euro[footnoteRef:11], savukārt pēcuzraudzībā konstatēti NVI 983 tūkst. euro, no tiem 2026. gada 1. pusgadā CFLA pieņēma lēmumus par 526 tūkst. euro publiskā finansējuma (288 tūkst. euro saistībā ar Revīzijas iestādes darbību revīzijas laikā projektā konstatētajiem iepirkumu normu pārkāpumiem, 216 tūkst. euro – tiesībsargājošo iestāžu izmeklēšanas projektā, bet nepilni 20 tūkst. euro – citas neatbilstības saistībā ar saņemto informācija no finansējuma saņēmēja par pārsniegtu pieļaujamo papildinošās saimnieciskās darbības apmēru komercdarbības atbalsta jomā).  [10:  Par izdevumiem no perioda sākuma 2014.gada 1.janvāra līdz attiecināmības perioda beigām 2023.gada 31.decembrim.]  [11:  No tiem 43,7 milj. euro iepirkumu normu pārkāpumi; 13 milj. euro aizdomas par krāpšanu vai organizēto noziedzību vai krāpšana; 29,6 milj. euro citas neatbilstības (piemēram, noteikto ieviešanas nosacījumu neizpilde, interešu konflikts, projekta mērķa un/vai iznākuma rādītāja neizpilde, komercdarbības atbalsta normu pārkāpumi, personāla vai administratīvo izmaksu pārkāpumi, publicitātes un vizuālās identitātes prasību pārkāpumi.] 

Kopā līdz šim atgūti 65 milj. euro jeb 74% no kopā atgūstamiem NVI. CFLA turpina NVI atgūšanu 55 projektos par vēl neatgūtiem 22,4 milj. euro. Atgūšanas process galvenokārt ir saistīts ar: (1) tiesībsargājošo iestāžu vai administratīvajiem procesiem un (2) atbalsta sniedzēja un finansējuma saņēmēja saskaņotajiem atmaksas grafikiem.     
Saskaņā ar CFLA kā ES fondu 2014 .– 2020. gada plānošanas perioda sadarbības iestādes informāciju, saskaņots ar EM[footnoteRef:12], finansējuma saņēmēja SIA “Granulu mobilais siltums” (FS) īstenotajos projektos objektīvi nav iespējams atgūt izmaksāto avansu 143 128,00 euro (KF) – FS likvidēts, visi tiesiskie līdzekļi ir izsmelti un atgūšana nekādā veidā nav iespējama. Tādejādi, nav no kā piedzīt NVI, nav citu risinājumu un atbilstoši neatbilstību MK noteikumiem[footnoteRef:13] attiecīgi lieta slēdzama, pēc būtības fiksējot iepriekš veiktos valsts budžeta izdevumus kā neatgūstamus (nerodas jauni valsts budžeta izdevumi), pamatojoties uz zemāk aprakstītajiem faktiem:  [12:  2026. gada 28. jūlijā saņemts Ekonomikas ministrijas kā atbildīgās iestādes saskaņojums.]  [13:  MK noteikumi Nr. 740] 

1) FS īstenoja šādus projektus: 
a) Projekts Nr. 4.3.1.0/18/A/034 “Katlu mājas renovācija Ērgļos, Oškalna ielā 12c” (turpmāk – Projekts Nr. 1);
b) Projekts Nr. 4.3.1.0/18/A/035 “Katlu mājas renovācija Vecpiebalgā, Gaismas ielā 6a” (turpmāk – Projekts Nr. 2);
c) Projekts Nr. 4.3.1.0/18/A/037 “Katlu mājas renovācija Ērgļos, Rīgas ielā 5” (turpmāk – Projekts Nr. 3).
2) Projektu īstenošanas laikā CFLA izmaksāja FS avansu kopumā 143 183,20 euro.[footnoteRef:14] [14: Projektā Nr. 1 - 62 598,10 euro, projektā Nr. 2 – 54 679,50 euro un projektā Nr. 3 – 25 905,60 euro. ] 

3) Vēlāk projektu īstenošanas laikā CFLA konstatēja[footnoteRef:15], ka FS ir pārkāpis iepirkuma normas, kā arī no FS puses netika nodrošināta projekta ietvaros radīto vērtību izmantošana atbilstoši paredzētajam mērķim un sasniedzamajiem rezultātiem. CFLA atzina par NVI 100% FS izmaksāto avansa finansējumu KF 143 183,20 euro. CFLA vienlaikus informēja FS, ka noslēgtās vienošanās par projektu darbību īstenošanu tiek pārtrauktas un FS ir pienākums veikt atmaksu par izmaksāto avansa summu. [15: Projektā Nr. 1 – 2022.gada 14.oktobra CFLA lēmums par neatbilstoši veikto izdevumu konstatēšanu 62 598,10 euro (KF finansējums);
Projektā Nr. 2 – 2021.gada 6.septembra CFLA lēmums par neatbilstoši veikto izdevumu konstatēšanu 54 679,50 euro (KF finansējums);
Projektā Nr. 3 – 2022.gada 14.oktobra CFLA lēmums par neatbilstoši veikto izdevumu konstatēšanu 25 905,60 euro (KF finansējums).] 

4) Tā kā labprātīga izmaksātā avansa atmaksa netika veikta, CFLA to lūdza piedzīt no FS civillietas ietvaros.
5) 2025. gada 22. janvārī CFLA saņēma Rīgas apgabaltiesas iecirkņa zvērināta tiesu izpildītāja vēstuli, ka no FS par labu CFLA ir noteikta izpildu lieta par visu izmaksātā avansa summu kopumā 143 183,20 euro un nokavējuma nauda 14 318,32 euro.
6) 2025. gada 10. septembrī Valsts kasē tika slēgts FS konts, kura atlikums 55,20 euro tika ieskaitīts valsts pamatbudžeta ieņēmumos, kas ir vienīgais atgūtais finansējums no FS. 
7) 2026. gada 16. janvārī CFLA saņēma Rīgas apgabaltiesas iecirkņa zvērināta tiesu izpildītāja vēstuli, kurā informē, ka parādnieks tiesas noteiktās iemaksas nav veicis.
8) Ar Valsts ieņēmumu dienesta 2023. gada 6. novembra lēmumu FS apturēta saimnieciskā darbība un no 2023. gada 8. novembra aizliegts veikt darījumus. 
9) Ar 2025. gada 20. februāra Valsts ieņēmumu dienesta lēmumu izbeigta darbība. 
10) 2026. gada 18. februārī FS likvidēts. 
11) Izvērtējot tiesu izpildītāja vēstulēs sniegto informāciju, kā arī ierakstus Uzņēmumu reģistrā, CFLA konstatē, ka piedziņa no FS nav iespējama (visi tiesiskie līdzekļi ir izsmelti un atgūšana nekādā veidā nav iespējama). 

3. Informācija par Eiropas Revīzijas palātas (ERP) likumdošanas revīzijas lēmumu un EK tematiskās revīzijas rezultātiem ES fondu 2014.-2020. gada plānošanas perioda slēgšanā
3.1. ERP likumdošanas revīzijā (atsauces Nr. ARCL-9895) konstatēja ERP ieskatā nepamatoti sadalīto iepirkumu projektā Nr.6.1.5.0/17/I/001 "Valsts galvenā autoceļa A11 Liepāja - Lietuvas robeža (Rucava), km 50,547 - 58,997 segas pārbūve", kam SM un Latvijas Valsts ceļi pēc būtības nepiekrita. 2026.gada 24. aprīlī notika uzklausīšanas sanāksme ar EK, kurā nacionālās iestādes turpināja aizstāvēt dalībvalsts pozīciju par pārkāpuma neesamību. 2026. gada 19. jūnija vēstulē SM sniedza viedokli FM, ka dalībvalstij ir pietiekams pamats apstrīdēt EK īstenošanas aktu ES Vispārējā tiesā, lai aizstāvētu dalībvalsts pozīciju par konkrētajiem konstatējumiem un novērstu nepamatotu valsts finanšu līdzekļu samazinājumu. 2026. gada 3. jūlija vēstulē FM informēja SM, ka pēc uzklausīšanas sanāksmes EK viedoklis nav mainījies un uzsākta īstenošanas akta starpdienestu saskaņošana. 2026. gada 10. jūlijā SM informēja FM, ka netiek plānots turpināt strīdu ar EK dienestiem, ņemot vērā iespējamos riskus Programmas finansējuma saglabāšanai un potenciālās negatīvās finanšu sekas dalībvalstij. Rezultātā, atbilstoši MK 2025. gada 10. jūnija sēdes protokollēmuma (prot. Nr. 23 60. §) 3. un 4. punktam, lai nepieļautu darbības programmas piešķīruma neto samazinājumu atbilstoši Regulas (ES) Nr. 1303/2013[footnoteRef:16] 85. pantam un 145. pantam, FM dalībvalsts vārdā 2026. gada 14. jūlijā informēja EK, ka (1) pēc būtības turpina nepiekrist pārkāpuma konstatēšanai, bet, lai nepieļautu ES fondu piešķīruma neto zaudējuma risku, (2) piekrīt samazināt programmā projekta attiecināmos izdevumus EK rosinātās 25% finanšu korekcijas apmērā, t.i. 979 176,09 euro (146 876,41 euro valsts budžeta finansējums un 832 299,68 euro ES fondu finansējums), to kompensējot ar citiem programmā deklarētām virsizdevumiem (valsts budžeta virssaistības un papildu finansējuma saņēmēju lielāks publiskais līdzfinansējums citos projektos). Attiecīgi, atsaucoties uz MK 2025. gada 10. jūnija sēdes protokollēmumu Nr. 23 60.§ (25-TA-861) 832 299,68 euro (ES fondu daļa) tiek attiecināti uz ES fondu virssaistībām. Vienlaikus šāda rīcība nerada papildu negatīvu ietekmi uz vispārējo valsts budžetu un neietekmē kopā no EK saņemamo ES fondu piešķīrumu programmā, t.i. pateicoties vairāk deklarētiem izdevumiem nekā nepieciešams (virsizdevumi) Latvijai ir rezerves izdevumi, ar ko kompensēt deklarējamo izdevumu samazinājumu, saglabājot 100% ES fondu piešķīrumu periodā.  [16:  Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006] 

3.2. EK tematiskajā auditā Nr. DAC514LV2518 sākotnēji konstatēja iespējamu pareizas finanšu pārvaldības principa neievērošanu projektā Nr.8.1.3.0/16/I/014 “Valsts Ventspils Mūzikas vidusskolas infrastruktūras attīstība” un revīzijas liecību izsekojamības trūkumu projektā Nr.8.2.3.0/22/I/001 “Atbalsts valsts augstskolu padomju darbības uzsākšanai”. 2025. gada 15. septembrī FM saņēma EK audita gala ziņojumu, kurā EK ierosināja piemērot 25% finanšu korekciju projektam Nr. 8.1.3.0/16/I/014 un 100% finanšu korekciju projektam Nr. 8.2.3.0/22/I/001 ar iespēju to mazināt, ja dalībvalsts iesniegs papildu pierādījumus. 2026. gada 6. janvārī tika organizēta EK un dalībvalsts iestāžu tehniskā sanāksmē, sniedzot papildu skaidrojumus par abiem projektiem. Pēc 2026. gada 6. janvāra sanāksmes bija saņemts papildu EK pieprasījums attiecībā uz projektu Nr. 8.1.3.0/16/I/014, vienlaikus informējot, ka iepriekš sniegtie argumenti par projektu Nr. 8.2.3.0/22/I/001 ir pieņemti un papildu skaidrojumi nav nepieciešami. Pēc nacionālo iestāžu papildu sniegtajiem argumentiem par projektu Nr. 8.1.3.0/16/I/014 EK atzina, ka visi izdevumi abos projektos ir attiecināmi. Attiecīgi oficiāla uzklausīšanas procedūra netika uzsākta. Atsaucoties uz MK 2026. gada 26. maija sēdes protokollēmumu (prot Nr. 29 99. §) FM sadarbībā ar Izglītības un zinātnes ministriju informē šajā ziņojumā, ka ir nodrošināta protokollēmuma izpilde tādā izpratnē, ka pēc komunikācijas turpināšanas ar EK revidentiem ir panākts pozitīvs gala rezultāts audita lietā bez piemērojamām finanšu korekcijām abos projektos. 

